Simon Dilger

Simonas Dilgeris ( g. XVII a. pradžioje Vokietijoje – m. po 1666 m.) – XVII a. vokiečių teisėtyrininkas, civilinės teisės mokslo ir dėstymo Lietuvoje pradininkas, Vilniaus jėzuitų akademijos ir VU teisės profesorius, Ingolštadto (Bavarija, Vokietija) universiteto dėstytojas, teisės daktaras.

 Išsilavinimas, veikla 
Simonas Dilgeris studijavo civilinę bei kanonų teisę, apgynė teisės mokslų disertaciją. Vokiečių teisininkas į Vilniaus jėzuitų akademiją atvyko iš Ingolštato 1644 m., dėstė teisės disciplinas. Paties seniausio Lietuvoje ir vieno didžiausių VU Teisės fakulteto padalinio – Civilinės teisės ir civilinio proceso katedros – veiklos pradininkas, pirmasis Civilinės teisės katedros profesorius (1641 m. spalio 11 d. įkurtame VU Teisės fakultete tebuvo 2 katedros – Kanonų teisės ir Civilinės teisės).

 Literatūra 
 Simonas Dilgeris ir jo knygos // Bibliografija 96: mokslo darbai / LNB. V., 1998.

 Šaltiniai 
 VU bibliotekos informacija 
 VU TF informacija

Kategorija:Lietuvos teisės istorija
Kategorija:ankstyvųjų Naujųjų laikų teisininkai
Kategorija:VU Teisės fakulteto dėstytojai